Джяковица (аэропорт)

Джяковица аэропорты — Косовоның көнбайыш өлөшөндәге Джяковица ҡалаһынан алыҫ булмаған аэропорт. Аэропорт граждан аэропорты була ала һәм арзан коммерция авиакомпаниялары һәм йөк рейстары өсөн файҙаланыласаҡ тип күҙаллана. Урынлашҡан ере Джяковица аэропорты Радонич күленән дүрт километр көньяҡтағы Джяковица ҡалаһынан алыҫ түгел урынлашҡан. Тарихы Аэропорт 1999 йылда ауыл хужалығы ихтыяждары өсөн ҡулланылған аэродром янында Косово һуғышынан һуң KFOR өсөн төҙөлә. Хәҙерге аэропорт башлыса хәрби һәм гуманитар рейстар өсөн ҡулланылған. Италияның яуаплылыҡ зонаһында була. Аэропортҡа төшкән иң ҙур самолет — Боинг 737. 2013 йылдың 18 декабрендә аэропорт Италия хәрби-һауа көстәренн Косово Республикаһы хөкүмәтенә тапшырыла. Италия ҡулланған осорҙа Джяковица аэропорты аша 27000-дән ашыу самолет, 220000 пассажир һәм 40000 тоннанан ашыу йөк үтә. Урындағы һәм милли хөкүмәт Джяковица аэропортынан граждан һәм коммерция аэропорты төҙөргә ниәтләйт. Ул Приштина аэропортына конкурент була алыр ине. Бынан тыш, Джяковица аэропорты өҫтөнлөккә эйә була, сөнки ҡышҡы осорҙа томан Приштина аэропортындағы кеүек йыш булмай. Аэропортты реконструкциялау проекты осоу-ултырыу һыҙатын хәҙерге 1800 метрҙан 2400 метрға тиклем оҙайтыуҙы һәм уны 30 метрҙан 45 метрға тиклем киңәйтеүҙе күҙ уңында тота. Шул саҡта ИКАО стандарттарына тап киләсәк. 2015 йылдың декабрендә аэропорт Косово властары тарафынан ябыла. Иҫкәрмәләр Һылтанмалар Аэропорт Джяковица 2016 йыл 4 март архивланған. The Italian Air Force in Kosovo